আইনমন্ত্রীর কাছে সাংবাদিকরা জানতে চান, কবে সংসদ ভাঙছে? এর জবাবে আনিসুল হক বলেন, প্রথম কথা হলো সংসদ ভাঙবে না। সংবিধান অনুযায়ী রাষ্ট্রপতি আগামী ৯ সেপ্টেম্বর যে সংসদ অধিবেশন ডেকেছেন সেটা হবে এই সংসদের শেষ অধিবেশন। আর নির্বাচনকালীন সরকার গঠনের দায়িত্ব প্রধানমন্ত্রীর। সেই সরকারের আকার উনিই (প্রধানমন্ত্রী) জানেন। আরপিও সংশোধনীর ব্যাপারে জানতে চাইলে আইনমন্ত্রী আনিসুল হক বলেন, ‘আরপিও সংশোধনীর বিষয়ে ভেটিং ও আইনি পরামর্শের জন্য মন্ত্রণালয়ের লেজিসলেটিভ বিভাগে পৌঁছেছে। আমার কাছে এখনো আসেনি। লেজিসলেটিভ বিভাগ সেটা দেখবে, তারপর তা আমার কাছে পাঠাবে।’